AJUDES PER A LA REALITZACIÓ DE PRÀCTIQUES EN LES REPRESENTACIONS A l'ESTRANGER DEL MINISTERI D'AFERS EXTERIORS, UE I COOPERACIÓ PER PART D'ESTUDIANTS DE LA UNIVERSITAT D'ALACANT. CURS 2024-25 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55945)
  + [Valencià](/va/acuerdo/55409)






Selector de idioma

Leer

* [Español](/es/acuerdo/55559)
* [Valencià](/va/acuerdo/55828)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES PER A LA REALITZACIÓ DE PRÀCTIQUES EN LES REPRESENTACIONS A l'ESTRANGER DEL MINISTERI D'AFERS EXTERIORS, UE I COOPERACIÓ PER PART D'ESTUDIANTS DE LA UNIVERSITAT D'ALACANT. CURS 2024-25[Butlletí Oficial Universitat d'Alacant](/ca/Publicacion)
========================================================================================================================================================================================================================================================

Secretaria General

Butlletí Oficial Universitat d'Alacant





AJUDES PER A LA REALITZACIÓ DE PRÀCTIQUES EN LES REPRESENTACIONS A l'ESTRANGER DEL MINISTERI D'AFERS EXTERIORS, UE I COOPERACIÓ PER PART D'ESTUDIANTS DE LA UNIVERSITAT D'ALACANT. CURS 2024-25

Data d'aprovació
:   10/01/2025

Data de publicació
:   14/01/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55460)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55889)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55081)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES PER A LA REALITZACIÓ DE PRÀCTIQUES EN LES REPRESENTACIONS A l'ESTRANGER DEL MINISTERI D'AFERS EXTERIORS, UE I COOPERACIÓ PER PART D'ESTUDIANTS DE LA UNIVERSITAT D'ALACANT. CURS 2024-25&url=https://www.boua.ua.es/va/acuerdo/55868)

**Títol:** AJUDES PER A LA REALITZACIÓ DE PRÀCTIQUES EN LES REPRESENTACIONS A l'ESTRANGER DEL MINISTERI D'AFERS EXTERIORS, UE I COOPERACIÓ PER PART D'ESTUDIANTS DE LA UNIVERSITAT D'ALACANT. CURS 2024-25

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 10 de gener de 2025

AJUDES PER A LA REALITZACIÓ DE PRÀCTIQUES EN LES REPRESENTACIONS A l'ESTRANGER DEL MINISTERI D'AFERS EXTERIORS, UE I COOPERACIÓ PER PART D'ESTUDIANTS DE LA UNIVERSITAT D'ALACANT. CURS 2024-25

1.    Objecte de la convocatòria i procediment de concessió.

Aquesta convocatòria de la Universitat d'Alacant està dirigida a l'alumnat de la UA que siga seleccionat pel Ministeri d'Afers exteriors, UE i Cooperació (MAEUEC) per a la realització de pràctiques externes en alguna de les seues representacions en l'exterior dins d'una de les convocatòries que es puguen tramitar durant l'any 2025.

El MAEUEC ofereix places de pràctiques en les seues Representacions en l'exterior a través d'una convocatòria en la qual pot participar l'alumnat de les universitats espanyoles amb les quals ha subscrit un conveni de cooperació educativa, entre elles la Universitat d'Alacant.  Les pràctiques no tenen remuneració per part del MAEUEC, i la UA ofereix a través d'aquesta convocatòria una ajuda econòmica per a sufragar part de les despeses derivades de l'estada, desplaçament i/o manutenció.

El MAEUEC ha establit al llarg de l'any tres convocatòries i períodes de pràctiques, i envia a les universitats el llistat d'ofertes disponibles per a cadascun d'ells. Les universitats s'encarreguen de publicar les ofertes, rebre les sol·licituds de l'alumnat interessat, seleccionar les candidatures per plaça i enviar-les al MAEUEC, des d'on realitzen la selecció definitiva.

En la UA les pràctiques es tramitaran com a pràctiques extracurriculars amb caràcter general, sense perjudici que en determinats casos puguen ser tramitades com a curriculars a petició del/de l'estudiant i amb el vistiplau del centre que corresponga.

No són objecte d'aquestes ajudes les pràctiques en els Serveis Centrals del MAEUEC.

2.    Requisits de les Persones Beneficiàries

Podrà optar a aquesta ajuda l'alumnat que haja sigut seleccionat o seleccionada per part del MAEUEC per a realitzar una de les pràctiques oferides durant una de les convocatòries tramitades en la UA durant 2025, haver confirmat en la Unitat de Pràctiques del Servei d'Alumnat l'acceptació de les mateixes i no gaudir d'una altra beca o ajuda de mobilitat durant el mateix període.

Requisits per a sol·licitar les pràctiques del MAEUEC:

·         Estar matriculat o matriculada en la UA en el curs que corresponga a la convocatòria i en el pla d'estudis requerit en la plaça o places per a les quals es vulga optar i haver superat al menys 120 crèdits del pla d'estudis si es tracta d'un grau. Si després d'haver presentat la sol·licitud per a la convocatòria se superen tots els crèdits del pla d'estudis, no es podrà  iniciar la tramitació i expedició del títol universitari ja que impediria la realització de les pràctiques.

·         Complir amb la normativa de Pràctiques Externes de la UA: Si ja s'han realitzat unes pràctiques extracurriculars vinculades al mateix pla d'estudis, la suma de les hores realitzades i les que correspondria realitzar amb les pràctiques d'aquesta convocatòria no podrà superar el màxim establit en la normativa de pràctiques externes de la UA.

·         No haver gaudit d'aquesta ajuda de mobilitat en convocatòries anteriors.

·         Complir els requisits específics (idiomes, informàtica, etc.) que s'establisquen en l'oferta o ofertes a les quals es vol optar.

·         Enviar la sol·licitud  acompanyada del curriculum vitae i la documentació que acredite els mèrits que no obren en poder de la UA, i en aquest cas s'indicarà el centre on se situa aquesta informació, a través de la E-Administració en UA Cloud-Instància genèrica, dirigida a la subdirecció de Pràctiques, Ocupació i Emprenedoria del Servei d'Alumnat  en els terminis que es publicaran a la pàgina web <https://centroempleo.ua.es/va/practicas-y-empleo/practiques-en-la-ua/internacionals/practiques-maec/practiques-en-el-maeuec.html> per a cada període de pràctiques.

La UA realitzarà una preselecció d'entre els candidats i candidates atesos els següents criteris:

-   Requisits generals per a poder participar en la convocatòria (matrícula, nombre de crèdits, adequació a la normativa per a realitzar pràctiques, etc.)

-   Requisits de la plaça o places a les quals es vol optar (pla d'estudis, coneixements d'idiomes, etc.)

-   Nota mitjana d'expedient

Una vegada realitzada la preselecció, la UA proposarà al MAEUEC les candidatures i el MAEUEC durà a terme un segon procés selectiu entre els candidats presentats per totes les Universitats o centres educatius universitaris.

Si finalment és seleccionada alguna de les candidatures d'estudiants de la UA, la unitat de Pràctiques i el Centre en el que estiga matriculat/a se encarregaran de la tramitació dels acords de pràctiques i altra documentació acadèmica i administrativa.

3.    Número i dotació de les ajudes.

La dotació inicial per a aquest programa serà de 15.000 euros per a les pràctiques que es duguen a terme durant 2025, distribuïda en 5.000 euros per a cadascun dels períodes de pràctiques que estableix el MAEUEC. En el cas que no es cobriren les ajudes consignades per a un període, s'acumularan al següent període.

S'atorgaran ajudes per a un màxim de 3 mesos per estudiant i pràctica, encara que es podrà ampliar sempre que hi haja dotació pressupostària. Les ajudes per mes es distribuiran segons la destinació per al qual haja sigut seleccionat/da:

·         Europa i països riberencs del Mediterrani: 500 €

·         Amèrica Llatina: 700 €

·         Els Estats Units i el Canadà: 800 €

·         Altres continents: 900 €

Es reservarà un 3% del total de les places disponibles per a ser cobertes per persones amb diversitat funcional, que hagen sigut seleccionats per part del MAEUEC.  En aquest cas, les persones aspirants hauran d'acreditar un grau de discapacitat igual o superior al 33%. En el supòsit de no ser cobertes aquestes places, s'acumularan a les places del torn general.  En el cas de persones amb diversitat funcional, que acrediten un grau de discapacitat igual o superior al 33%, i hagen sigut seleccionats per part del MAEUEC, s'establirà una bossa addicional de 1.800€ (600 per període de pràctiques que establisca el MAEUEC) com ajuda complementària per aquests estudiants.

4.    Termini i procediment de presentació de sol·licituds

4.1 Termini de presentació

Hi haurà tres terminis per a sol·licitar les ajudes, un per a cadascun dels períodes previstos per a la realització de les pràctiques assignades pel MAEUEC:

-          Del 15 al 21 de gener de 2025: per a les pràctiques que es duran a terme durant el segon quadrimestre curse 2024/25.

-          Del 5 al 9 de maig de 2025: per a les pràctiques que es duran a terme durant l'estiu del curs 2024/25.

-          Del 21 al 25 de juliol de 2025: per a les pràctiques que es duran a terme en el primer quadrimestre del curs 2025/26.

4.2 Procediment de presentació

Les ajudes per a cadascun dels períodes de pràctiques podran ser sol·licituds mitjançant a través de la E-Administració en UA Cloud-Instància genèrica, dirigida a la Subdirecció de Pràctiques, Ocupació i Emprenedoria del Servei d'Alumnat.

5. Criteris d'adjudicació

Si la dotació pressupostària inicial no fora suficient per a cobrir les ajudes de tots els estudiants seleccionats pel MAEUEC i no es poguera incrementar, s'atorgaran segons nota mitjana d'expedient (de 0 a 10, nota de l'última convocatòria oficial immediatament anterior al període de sol·licitud de les pràctiques MAEUEC), per ordre de nota fins a esgotar la dotació de la convocatòria.

6. Òrgan gestor i Comissió de valoració

6.1 Òrgan gestor

L'òrgan gestor de la convocatòria, la Subdirecció de Pràctiques, Ocupació i Emprenedoria del Servei d'Alumnat, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se la resolució.

La unitat administrativa de referència és la Unitat de Pràctiques, contacte: [tpvcploucshrzyqfwqvqy@dh.mo](mailto:yzgsbdnpxlclmhqrfjihn@kv.xi)

Quan la sol·licitud no reunisca els requisits o no s'hi adjunte la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si no ho fa, se li considerarà per desistit de la petició, amb la resolució prèvia que haurà de ser dictada en els termes previstos legalment.

6.2 Comissió de valoració

La Comissió encarregada de la valoració de les sol·licituds, tindrà la següent composició:

Presidència:

-     El vicerector d'Estudiants i Ocupació, o persona que li substituïsca.

Secretaria:

-      La subdirectora de Pràctiques, Ocupació i Emprenedoria del Servei d'Alumnat,  o persona que li substituïsca

Vocals:

-     La Directora del Servei d'Alumnat, o persona que li substituïsca.

Els membres de la Comissió de Valoració signaran el document d'absència de conflicte d'interessos (DACI).

7.   Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://centroempleo.ua.es/va/practicas-y-empleo/practiques-en-la-ua/internacionals/practiques-maec/practiques-en-el-maeuec.html>  segons el calendari previst de gestió, substituint a la notificació a les persones interessades i produint els mateixos efectes.

La unitat de Pràctiques publicarà en aqueixa web els corresponents llistats amb l'alumnat seleccionat per cada període i les quanties que corresponguen.

En la fase d'adjudicació i resolució, les comunicacions que des de la unitat de Pràctiques del Servei d'Alumnat (unitat que s'encarrega de la gestió del programa), hagen de realitzar-se amb els estudiants, es duran a terme a través del correu electrònic que indiquen en la sol·licitud.

8.    Marc legal i y pressupostari

Aquesta convocatòria amb codi 2025SBV045 que serveix de base reguladora i es troba recollida en la línia de subvenció 2025LS036 del Pla Estratègic de Subvencions 2025-2027 (exercici 2025)  de la Universitat d'Alacant.

Aquestes pràctiques estan regulades en la Universitat d'Alacant tant pel RD 592 / 2014 d'11 de juliol com per la normativa pròpia de la UA, i han de seguir el procediment establit per a la tramitació de les pràctiques de l'alumnat de la UA, tant pel que fa a la proposta de pràctiques com a la documentació acadèmica de l'alumnat.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació de les ajudes d'un màxim de 16.800 euros serà sufragada amb càrrec al capítol IV (orgànica 24.36.6U.82.23) del pressupost de la Vicerectorat d'Estudiants i Ocupació. La dotació d'aquesta convocatòria, serà distribuïda en 5.000 euros en cadascun dels tres períodes de sol·licitud i 1.800 euros per a la bossa addicional per a estudiants de diversitat funcional, i queda condicionada a l'existència de crèdit adequat i suficient en el pressupost de la Universitat d'Alacant. S'aplicaran les disposicions fiscals vigents.

9.    Obligació, justificació de persones beneficiàries i pagament.

9.1 Obligacions de les persones beneficiàries

Són obligacions de les persones beneficiàries de les ajudes, a més de l'acceptació i la justificació de l'ajuda, les contemplades en l'art. 14 de la Llei 38/2003, General de Subvencions, d'entre les que es troben:

·         Facilitar a la Unitat de Pràctiques de la UA la documentació necessària per a la tramitació de les pràctiques i dels pagaments de la beca, documentació que se li requerirà a través d'un avís en el correu electrònic de la UA.

·         Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

·         Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

·         Conservar els documents justificatius de l'activitat, una vegada realitzada, incloent els documents electrònics, en tant que puguen ser objecte d'actuacions de comprovació i control.

·         Notificar a la unitat de Pràctiques qualsevol modificació en l'estada de pràctiques que puga alterar les condicions de concessió de l'ajuda.

·         En el termini màxim d'un mes des de la finalització de l'activitat, l'alumnat beneficiari haurà de presentar la documentació que li requerirà la unitat de Pràctiques  (certificat emès per la representació en la qual ha realitzat les pràctiques, memòria de pràctiques i justificants dels viatges de desplaçament i/o allotjament)

·         Destinar l'ajuda a l'activitat per a la qual es concedeix i realitzar l'estada de pràctiques segons l'indicat en l'acord de pràctiques que se subscriga amb anterioritat a l'inici d'aquesta.

Es considerarà que renuncien tàcitament a l'ajuda les persones beneficiàries que no presenten la documentació requerida en els terminis i en les condicions descrites en les bases d'aquesta convocatòria. La renúncia o la finalització anticipada de l'estada de pràctiques suposarà la devolució de les quantitats rebudes que excedisquen al període realitzat, o en el seu cas el reintegrament d'aquestes.

9.2 Justificació de persones beneficiàries i pagament.

En virtut de l'article 34.4 de la Llei 38/2003 General de Subvencions i article 88.2 del RD 887/2006 Reglament de la Llei General de Subvencions, s'estableix un primer pagament anticipat que suposa el lliurament del 80% del total de la beca concedida, una vegada rebuda en la unitat de Pràctiques la confirmació d'arribada i inici de les pràctiques i el 20% restant en finalitzar les pràctiques una vegada rebuda la documentació requerida per la unitat de Pràctiques (justificants dels viatges d'anada i de tornada, memòria de pràctiques i certificat de la representació en la qual ha realitzat les pràctiques), en el termini màxim d'1 mes des de la seua finalització.

La justificació de totes les ajudes concedides haurà d'estar completada a 31 de gener de 2026 (la data límit per a acabar les pràctiques serà el 31 de desembre de 2025).

L'incompliment per la persona beneficiària de qualsevol dels requisits i obligacions, establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, en el seu cas, de les quantitats indegudament percebudes.

INCOMPATIBILITATS

La concessió d'aquesta ajuda és incompatible amb qualsevol altra beca o ajuda per a la mateixa activitat (Erasmus + Pràctiques o ajudes de la UA per a pràctiques a l'estranger) o que coincidisquen durant el mateix període de realització de les pràctiques (Erasmus + Estudis o altres ajudes de Mobilitat No Europea).

10.  Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal i seran conservats durant el temps estrictament necessari per a complir amb la finalitat citada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [zyg@nv.hf](mailto:jhw@ji.dg)

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privacidad.html>

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la llei Orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 10 de gener  de 2025

La rectora

P.D. de signatura, el vicerector d'Estudiants i Ocupació

(Resolució de 19 de desembre de 2024)

Raúl Ruiz Callado





[Carretera Sant Vicent del Raspeig s/n  
03409 Sant Vicent del Raspeig - Alacant  
 Tel. 45 883 8527 - Fax 02 702 1782](https://www.google.es/maps/@08.817272,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12458&trk=tyah&trkInfo=tarId%1O2950849319342%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)